**HYRYLÄN KEHITTÄMISTOIMIKUNNAN KOKOUS 3/2011**

**Muistio**

Aika: Maanantai 23.5.2011 klo 14:31 – 15:47

Paikka: Tuusulan kunnantalo, kunnanhallituksen kokoushuone

Osallistujat: Sanna Kervinen, puheenjohtaja

 Päivö Kuusisto, varapuheenjohtaja saapui klo 14:34

 Salla Heinänen saapui klo 14:33

 Timo Huhtaluoma

 Aino-Marja Kolehmainen

 Tuula Korhonen

 Klaus Koivunen

 Mika Mäki-Kuhna

 Kalevi Mölkänen

 Tuija Reinikainen

 ~~Jaakko Torppa~~

 Tuomo Sipilä, sihteeri

Asiantuntijat ~~Hannu Haukkasalo~~

 Henna Lindström

**1.** **Kokouksen avaus**

Puheenjohtaja Sanna Kervinen avasi kokouksen ja totesi läsnäolijat.

**2. Edellisen kokouksen muistio**

Edellisen kokouksen 4.4.2011 muistio hyväksyttiin.

**3. Uudenmaan maakuntakaava**

Kaavasuunnittelija Henna Lindström esitteli kokouksessa Uudenmaan maakuntakaavan tuoretta kaavaluonnosta. Lindström selvensi ensiksi kaavoituksen eri vaiheita ja kertoi maakuntakaavan yleisistä tavoitteista. Samalla hän kävi läpi maakuntakaavan muutosvaiheita. Kunnan lausunto luonnoksesta tullaan antamaan kunnanvaltuuston kokouksessa syyskuun alussa.

 Tämän jälkeen Lindström kävi läpi kaavaluonnoksen merkitystä Tuusulan kehitykselle, painottaen erityisesti Etelä-Tuusulan ja Hyrylän alueita. Aiheesta käytiin keskustelua ja Lindström vastasi kaavaluonnosta koskeviin kysymyksiin. Yhteenvetona käydyistä keskusteluista nostettiin esille seuraavat asiat, jotka toimikunta halusi lisäksi nostaa esille omina huomioinaan kaavaluonnoksesta.

* läntinen ohikulkutie tulisi merkitä kaavaluonnokseen
* rata tarvitaan palvelemaan Hyrylää ja lentorata-malli, joka on linjattu kulkevan Hyrylän kautta, olisi paras vaihtoehto
* omakotialueet tulisi merkitä kaavaluonnokseen kunnan kaavaohjelmien mukaisesti
	+ Kavaankallio, Kiventaka sekä Rykmentinpuisto

**5. Muut asiat**

Rykmentinpuistossa tulisi harkita puurakentamista yhtenä toteutusmuotona. Alueesta tulisi tehdä moderni ja valtakunnankin tasolla edistyksellinen alue.

 Hyrylän yleisilmettä tulisi kohentaa ja kiinnittää huomiota alueen puistoihin ja istutuksiin. Erityisesti Jokipuiston kehitystä tulisi seurata ja valvoa. Toimikunta haluaisi kunnan puistopuolelta asiantuntijan esitelmöimään aiheesta seuraavaan kokoukseen.

 Tuusulaan muuttaville olisi hyvä saada tervetulokeskustelu kunnan puolesta. Näin ollen ensivaikutelma Tuusulasta voisi olla positiivisempi.

 Hyrylän koulujen piha-alueita tulisi kehittää ja laatia kunnon suunnitelmat niiden hoitamisesta.

**6. Seuraava kokous**

Päätettiin, että seuraava kokous pidetään 20.6.2011 klo 14:30. Aiheena tuolloin on Hyrylän alueen kärkihankkeiden tilannekatsaus.

Sanna Kervinen Tuomo Sipilä

 puheenjohtaja sihteeri